Խայմե Մատա

**Խայմե Մատա** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Խետաֆեի և Իսպանիայի ազգային հավաքականի կազմում։ Խաղում է կենտրոնական հարձակվողի դիրքում։

## Ակումբային կարիերա
### Վաղ կարիերա
Պրոֆեսիոնալ ֆուտբոլիստի կարիերան Մատան սկսել է Գալակտիկո Պեգասոյի կազմում։ Իր դեբյուտը Տերսերա Դիվիզիոնում նշելուց հետո, 2009 թվականի դեկտեմբերին իսպանացին միացավ Ռայո Վալեկանոյին, ինչից միանգամից հետո վարձավճարով տեղափոխվեց Սոկուելյամոս, որը նույնպես հանդես էր գալիս Իսպանիայի չորրորդ դիվիզիոնում։ 2010-11 մրցաշրջանը Մատան վարձավճարով անցկացրեց Մոստոլեսում։ 2011 թվականի ամռանը նա վերադարձավ Ռայո Վալեկանո՝ հանդես գալով ակումբի երկրորդ թիմի կազմում։ 2012 թվականի հուլիսի 5-ին Մատան տեղափոխվեց Լյեյդա Էսպորտիու, որի կազմում անցկացրեց 2 մրցաշրջաններում անցկացրեց 78 հանդիպում՝ դառնալով 33 գոլի հեղինակ։

### Ժիրոնա
2014 թվականի հունիսին Մատան տեղափոխվեց Ժիրոնա։ Իր առաջին հանդիպումը Սեգունդա Դիվիզիոնում անցկացրեց օգոստոսի 24-ին՝ մեկնարկային կազմում խաղադաշտ դուրս գալով Ռասինգ Սանտանդերի դեմ խաղում։ Ժիրոնայի կազմում առաջին գոլը խփեց օգոստոսի 30-ին՝ Ալկորկոնի դեմ խաղում։ 2015 թվականի հունիսի 11-ին Մատան դուբլ ձևակերպեց Սեգունդա Դիվիզիոնի տեղափոխության կիսաեզրափակչի Ռեալ Սարագոսայի դեմ խաղում, սակայն Ժիրոնան պարտվեց երկու խաղերի արդյունքում։ 2016 թվականի ապրիլի 23-ին նա 2 գոլ խփեց Ալբասետեի դեմ խաղում։ Ժիրոնայի կազմում Մատան անցկացրեց 82 հանդիպում՝ դառնալով 21 գոլի և 7 գոլային փոխանցման հեղինակ։

### Ռեալ Վալյադոլիդ
2016 թվականի հունիսի 30-ին Մատան 2 տարվա պայմանագիր կնքեց Ռեալ Վալյադոլիդի հետ։ Իր առաջին գոլը ակումբի կազմում խփեց սեպտեմբերի 3-ին՝ Ժիրոնայիդեմ խաղում։ 2017 թվականի օգոստոսի 26-ին իսպանացին դուբլի հեղինակ դարձավ Սևիլյա B-ի դեմ խաղում։ Հոկտեմբերի 22-ին Մատան գոլ խփեց Լուգոյի դեմ խաղի վերջին րոպեին՝ փրկելով Վալյադոլիդին պարտությունից։ 2018 թվականի հունվարի 13-ին նա խփեց Բարսելոնա B-ի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Փետրվարի 16-ին Մատան 2 գոլի և գոլային փոխանցման հեղինակ դարձավ Հուեսկայի դեմ խաղում, իսկ հանդիպումն ավարտվեց 3-2 հաշվով։ Մայիսի 19-ին իսպանացին հեթ-տրիկ ձևակերպեց Լորկայի դեմ խաղում։ 2017-18 մրցաշրջանում Մատան դարձավ 33 գոլի հեղինակ առաջնությունում՝ դառնալով Սեգունդա Դիվիզիոնի լավագույն ռմբարկուն և օգնելով Վալյադոլիդին տեղափոխվել Լա Լիգա։

### Խետաֆե
2018 թվականի հուլիսի 2-ին Մատան որպես ազատ գործակալ տեղափոխվեց Խետաֆե՝ ակումբի հետ կնքելով 3 տարվա պայմանագիր։ Իր դեբյուտը Լա Լիգայում նշեց օգոստոսի 19-ին՝ 29 տարեկան հասակում՝ փոխարինման մտնելով Ռեալ Մադրիդի դեմ խաղում։ Իսպանիայի առաջնությունում առաջին գոլը խփեց հոկտեմբերի 1-ին՝ Սելտա Վիգոյի դեմ խաղում։ Հոկտեմբերի 31-ին Մատան դուբլ ձևակերպեց Իսպանիայի գավաթի Կորդովայի դեմ խաղում։ 2019 թվականի հունվարի 18-ին նա 2 գոլի և 1 գոլային փոխանցման հեղինակ դարձավ Ալավեսի դեմ խաղում։ Փետրվարի 9-ին՝ Սելտա Վիգոյի դեմ խաղում իսպանացին դարձավ 2 գոլի և գոլային փոխանցման հեղինակ՝ օգնելով Խետաֆեին հաղթել 3-1 հաշվով։ Փետրվարի 23-ին Մատան գոլի և գոլային փոխանցման հեղինակ դարձավ Ռայո Վալեկանոյի դեմ խաղում, իսկ հանդիպումն ավարտվեց 2-1 հաշվով։ Փետրվարին նա ճանաչվեց Լա Լիգայի ամսվա լավագույն ֆուտբոլիստ։ Մարտի 9-ին իսպանացին դուբլ ձևակերպեց Հուեսկայի դեմ խաղում՝ 2-1 հաշվով հաղթանակ պարգևելով իր թիմին։ Իր առաջին մրցաշրջանում Մատան անցկացրեց 38 հանդիպում՝ դառնալով 16 գոլի և 6 գոլային փոխանցման հեղինակ, իսկ Խետաֆեն զբաղեցեց 5-րդ հորիզոնականը առաջնությունում։

2019 թվականի օգոստոսի 24-ին Մատան գոլի հեղինակ դարձավ Ատլետիկ Բիլբաոյի դեմ խաղում, իսկ հանդիպումն ավարտվեց 1-1 հաշվով։ Առաջին հանդիպումը եվրոպական առաջնություններում անցկացրեց սեպտեմբերի 19-ին՝ փոխարինման մտնելով Եվրոպայի Լիգայի խմբային փուլի Տրաբզոնսպորի դեմ խաղում։ Հոկտեմբերի 6-ին նա գոլ խփեց Ռեալ Սոսիեդադի դեմ խաղում՝ օգնելով իր թիմին հաղթել 2-1 հաշվով։

## Միջազգային կարիերա
Իսպանիայի ազգային հավաքական Մատան առաջին անգամ հրավիրվեց 2019 թվականի մարտի 15-ին՝ Նորվեգիայի և Մալթայի դեմ խաղերի համար։ Իր դեբյուտը ազգային հավաքականում նշեց մարտի 23-ին՝ փոխարինելով Ալվարո Մորատային Նորվեգիայի դեմ խաղում։

## Կարիերայի վիճակագրություն
### Ակումբային վիճակագրություն
*2019 թվականի հոկտեմբերի 10-ի դրությամբ*

### Միջազգային վիճակագրություն
*2019 թվականի հոկտեմբերի 10-ի դրությամբ*

## Նվաճումներ
### Անհատական

* Սեգունդա Դիվիզիոնի լավագույն ռմբարկու. 2017–18
* Լա Լիգայի ամսվա լավագույն ֆուտբոլիստ. փետրվար 2019

## Ծանոթագրություններ

## Արտաքին հղումներ
* Մատայի պաշտոնական Տվիտերի էջը
* Մատայի պաշտոնական Ինստագրամի էջը
* Մատան transfermarkt-ում
* Մատան soccerbase.com-ում
* Մատան WhoScored.com կայքում
* Մատան Խետաֆեի պաշտոնական կայքում
* Մատան ՈՒԵՖԱ-ի պաշտոնական կայքում

Կատեգորիա:Ժիրոնայի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լյեյդա Էսպորտիուի ֆուտբոլիստներ
Կատեգորիա:Խետաֆեի ֆուտբոլիստներ
Կատեգորիա:Ռայո Վալեկանոյի ֆուտբոլիստներ
Կատեգորիա:Ռեալ Վալյադոլիդի ֆուտբոլիստներ
Կատեգորիա:Տղամարդկանց ֆուտբոլի հարձակվողներ